Isalen iɣ yettawḍen qqaren-d d akken Lwali n Tizi-Wezzu yeɛzzem ad yebnu din-a asarij i yiḍuman akked wafrasen ara yeččen azal n 8 yikatren- héctares- seg teẓgi-agi ur nuklal. Ɣef aya imezdaɣ n lɛerc n At jennad ikcem-iten reffu, ugin taxazabit-agi ara d yeglun s lemḍera i wayen ɛzizen ɣef ulawen-nsen: isekla akked tagant( la nature). Azal n 2000 n yemdanen id yestenyan rrabul( petitions) akken yir asenfaṛ( projet)agi ad yettwakkes, imi ɣef akken ttwalin nitni a yagi d-atɛeddi neɣ d anɣa( crime) mgal agama. Timacinin yettwaceyɛen ɣer umkan akken ad bdun-t lebni n ubudu-agi, ttwaḥabsen-t sɣuṛ imezdaɣ n Uɣrib mačči d yiwet n tikelt. D ayen id yewwin ula d lwali s timmad-is ad yerzu ɣer din ass-n n 16 deg aggur agi deg nella akken ad yesɛeddi, s ssif, asenfar-agi ugin medden . Zzun d zzit ɣef tmes, tirza-agi n Lwali terna tesmenteg reffu n imezdaɣ n At Jennad yugin lmenker yecban wagi.